SK
L 49/38
Úradný vestník Európskej únie
16.2.2023
ROZHODNUTIE SPOLOČNÉHO VÝBORU EHP č. 17/2020 zo 7. februára 2020, ktorým sa mení príloha IX (Finančné služby) k Dohode o EHP [2023/295]
SPOLOČNÝ VÝBOR EHP,
so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98, keďže: (1)
Vykonávacie nariadenie Komisie (EÚ) 2019/439 z 15. februára 2019, ktorým sa mení vykonávacie nariadenie (EÚ) 2016/2070, pokiaľ ide o referenčné portfóliá, vzory na vykazovanie a pokyny na vykazovanie, ktoré sa majú uplatňovať v Únii pri vykazovaní uvedenom v článku 78 ods.
2 smernice Európskeho parlamentu a Rady 2013/36/EÚ, (1) sa má začleniť do Dohody o EHP.
(2)
Vykonávacie nariadenie Komisie (EÚ) 2019/912 z 28. mája 2019, ktorým sa mení vykonávacie nariadenie (EÚ) č. 650/2014, ktorým sa stanovujú vykonávacie technické predpisy, pokiaľ ide o formát, štruktúru, obsah a dátum každoročného uverejnenia informácií, ktoré majú zverejniť príslušné orgány v súlade so smernicou Európskeho parlamentu a Rady 2013/36/EÚ, (2) sa má začleniť do Dohody o EHP.
(3)
Vykonávacie rozhodnutie Komisie (EÚ) 2019/536 z 29. marca 2019, ktorým sa mení vykonávacie rozhodnutie 2014/908/EÚ, pokiaľ ide o zoznamy tretích krajín a území, ktorých požiadavky v oblasti dohľadu a regulácie sa považujú za rovnocenné na účely zaobchádzania s expozíciami v súlade s nariadením Európskeho parlamentu a Rady (EÚ) č. 575/2013, (3) sa má začleniť do Dohody o EHP.
(4)
Príloha IX k Dohode o EHP by sa preto mala zodpovedajúcim spôsobom zmeniť,
PRIJAL TOTO ROZHODNUTIE:
Článok 1 Príloha IX k Dohode o EHP sa mení takto: 1.
V bode 14at (vykonávacie rozhodnutie Komisie 2014/908/EÚ) sa dopĺňa táto zarážka: „—
32019 D 0536: vykonávacie rozhodnutie Komisie (EÚ) 2019/536 z 29. marca 2019 (Ú. v.
EÚ L 92, 1.4.2019, s. 3).“
2.
V bode 14j [vykonávacie nariadenie Komisie (EÚ) č. 650/2014] sa dopĺňa tento text: „, zmenené týmto právnym predpisom: — 32019 R 0912: vykonávacie nariadenie Komisie (EÚ) 2019/912 z 28. mája 2019 (Ú. v.
EÚ L 146, 5.6.2019, s. 3).“ 3.
V bode 14m [vykonávacie nariadenie Komisie (EÚ) 2016/2070] sa dopĺňa táto zarážka: „—
32019 R 0439: vykonávacie nariadenie Komisie (EÚ) 2019/439 z 15. februára 2019 (Ú. v.
EÚ L 90, 29.3.2019, s. 1).“
(1) Ú. v.
EÚ L 90, 29.3.2019, s. 1.
(2) Ú. v.
EÚ L 146, 5.6.2019, s. 3.
(3) Ú. v.
EÚ L 92, 1.4.2019, s. 3.